כביש 412

כביש 412 הוא כביש אזורי אורך בישראל, המחבר בין צומת ביל"ו סמוך לרחובות בדרום לבין צומת יהוד מערב ביהוד מצפון, ואורכו 22 ק"מ. הכביש חוצה את הערים ראשון לציון, נס ציונה ורחובות, חולף סמוך לבית דגן, אור יהודה ויהוד, וחלקו הגדול עובר בשטח בנוי. קטע הכביש שבין רחובות לראשון לציון נסלל בתוואי מסלול ביקורו ההיסטורי של בנימין זאב הרצל.

מסלול הכביש
הכביש מתחיל בצומת ביל"ו, כהמשכו של רחוב הרצל בקריית עקרון, וחוצה את רחובות, שבה הוא נקרא גם כן רחוב הרצל. בסמוך לכביש נמצאים בין היתר תחנת הרכבת של רחובות, מכון ויצמן למדע, הפקולטה לחקלאות של האוניברסיטה העברית ותחנת המשטרה של העיר.

הכביש ממשיך צפונה לנס ציונה שבה הוא נקרא רחוב ויצמן. לאורכו נמצאים ה"קניותר", מרכז הקניות של העיר, התחנה המרכזית של נס ציונה, בסיס של פיקוד העורף וכן שמורת גבעת האירוסים.

בכניסה לראשון לציון, אחרי מחלף ראשונים (לשעבר צומת גן הוורדים) שוב נקרא הכביש שדרות הרצל. בפינת רחוב הרצל ורחוב אבי האסירים נמצא מרכז המחוננים והמצטיינים ע"ש רון ורדי. בצומת הידוע כ"גן הניצחון" או "כיכר התותח" או "המצבה" מתפצל ממנו רחוב ז'בוטינסקי, הידוע ככביש 441 שממשיך עד חוף הים של ראשון לציון. רחוב הרצל חוצה את ראשון לציון ואז הופך לדרך המכבים החולפת על פני הקריה החקלאית ועל פני קמפוס מכון וולקני, עד הגיעו של הכביש לצומת בית דגן שם הוא נפגש עם כביש 44. לאורך קטע זה יש בכביש נתיבי תחבורה ציבורית (נת"צ) בשני הכיוונים. 

הכביש חולף על פני בית דגן וחוצה את כביש 1 במחלף שפירים. בקטע זה חולף הכביש סמוך למסלולי ההמראה והנחיתה של נמל התעופה בן-גוריון, והמקום היה למוקד משיכה לחובבי טיסה ותעופה. בעת הכרזת מצב חירום תעופתי הופך הכביש בקטע זה לנתיב תחבורה מרכזי שדרכו מגיעים שירותי החירום למסלולי השדה. הכביש עוקף את אור יהודה מדרום ומסתיים בצומת יהוד מערב, בה הוא נפגש עם כביש 461 וממשיך צפונה ככביש מקומי – שדרות מנחם בגין ביהוד-מונוסון.

היסטוריה
תוכניות לסלילת כביש בין רחובות וראשון לציון שיתחבר לכביש יפו-ירושלים הועלו כבר בשנת 1909. בסוף 1913 כבר הוחל בהבאת אבנים לצורך סלילת הכביש ובתחילת 1914 כבר נתקבל אישור לסלילת הכביש כחלק מהדרך בין יפו לעזה, מהשלטון באיסטנבול והחלק הראשון נמסר לביצוע. אולם בעקבות פרוץ מלחמת העולם הראשונה סלילת הכביש נדחתה. בסוף שנת 1921 הכביש לא היה בראש סדר הקדימות של ממשל המנדט הבריטי, אשר דרש שהמושבות יארגנו הלוואה לצורך סלילת הכביש, אם רצונן לקדם את ביצועו.

סביב סלילת הכביש התנהל מאבק בין רחובות לראשון לציון בשאלה היכן תחל סלילת הכביש. בשנת 1927 הודיע הממשל שיסיים את סלילת הכביש בין ראשון לציון לרחובות על מנת לסייע בהתמודדות עם האבטלה. העבודות על הכביש נמשכו גם בשנת 1929 ובמאי 1931 נשלמו שני שלישים מהכביש.

החלק הצפוני של הכביש נסלל עוד לפני קום מדינת ישראל.

בשנת 2008 נפתח לתנועה מחלף ראשונים עם כביש 431. ב-2014 הושלמה הפרדה מפלסית במקטע הכביש הסמוך לתחנת הרכבת רחובות.

 תכנון לעתיד 
המקטע בין צומת ביל"ו ועד צומת בית דגן תוכנן להיות חלק מהקו הכחול במערכת התחבורה הציבורית במטרופולין תל אביב, עד שהוקפא. בשנת 2017 החל תכנון ראשוני של קו רכבת תחתית שיעבור במקטע זה במסגרת הוספת קווי מטרו למערכת להסעת המונים במטרופולין תל אביב.

ב-2022 פורסם כי חברת נתיבי איילון קיבלה את האחריות על פרויקט הקו הכחול במסגרת מהיר לעיר. כחלק מביצוע הקו, יסגרו מקטעים בנס ציונה וברחובות לתנועת כלי רכב פרטיים. בנוסף, צפוי להיות מסומן נתיב תחבורה ציבורית שמאלי לאורך כל הכביש, וכן עתיד להיסלל שביל אופניים רציף. הקו הכחול צפוי להתחיל לפעול בשנת 2027.

 מחלפים וצמתים עיקריים לאורך הכביש 
250px|ממוזער|שמאל|"צומת המכון" בכניסה למרכז וולקני, כביש 412
קילומטריםשםסוג מפגשמיקוםדרכים מצטלבותכביש 412 מדרום לצפון רחובות 0צומת ביל"ו25x25 פיקסליםרחובות 0.75 מסעף כפר ביל"וכפר ביל"וכניסה לכפר ביל"ו א'1.5צומת קיבוציםרחובותשדרות יעקובי, שדרות הקיבוצים2.5צומת עזרארחוב עזרא, רחוב רחל הרשנזון2.8צומת בנימיןרחוב ביל"ו, רחוב בנימין3.7צומת הנשיארחוב הנשיא הראשון3.8צומת ויצמן (דרך יבנה), כניסה למכון ויצמן4.2צומת חקלאותכניסה לפקולטה לחקלאות4.5צומת הללרחוב הלל וחנן אופנהיימר5צומת מדערחוב המדע, דרך אצ"ל נס ציונה6צומת הנפת הדגל25x25 פיקסליםנס ציונהרחוב הנפת הדגל6.5צומת בן-גוריון (דרך יצחק רבין), רחוב בן-גוריון7צומת בניםרחוב עמק השושנים, רחוב הבנים7.7צומת מרגוליןרחוב מרגולין, רחוב המאה ואחד ראשון לציון9מחלף ראשונים 25x25 פיקסליםראשון לציון, שדרות נים9.6צומת תש"ח25x25 פיקסליםשדרות תש"ח, רחוב אבי האסירים10.2צומת ז'בוטינסקי (רחוב ז'בוטינסקי)10.5צומת כרמלרחוב הכרמל10.8צומת אדמונד דה רוטשילדרחוב רוטשילד11צומת עיןרחוב עין הקורא11.4צומת מוהליבררחוב מוהליבר, רחוב ויצמן11.9צומת פרנקרחוב צבי פרנק12.3צומת פריימןרחוב יעקב פריימן12.8צומת הציונותשדרות הציונות14.2צומת המכוןגישה למכון וולקני ולבית החולים הווטרינרי15.5צומת בית דגן (מחלף בתכנון)טקסט=|35x35 פיקסליםבית דגן16צומת בגין25x25 פיקסליםבית דגןשדרות מנחם בגין16.2צומת משמר השבעה משמר השבעה כניסה למשמר השבעה בקעת אונו17 מחלף שפירים 25x25 פיקסליםבית דגן17.8צומת חמד25x25 פיקסלים חמ"ד כניסה לחמ"ד17.8צומת צפריהצפריה20צומת קנדהאור יהודה / רחוב יהדות קנדה21צומת שמיררחוב יצחק שמיר21.3צומת שקדנוה מונוסוןרחוב שקד22צומת יהוד מערביהוד, שדרות מנחם בגין

 גלריה 

ראו גם
 גשר יחזקאל בן דוד

קישורים חיצוניים

הערות שוליים

קטגוריה:ישראל: כבישים
קטגוריה:ראשון לציון: תחבורה
קטגוריה:נס ציונה: תחבורה
קטגוריה:רחובות: תחבורה
קטגוריה:יהוד-מונוסון: תחבורה
קטגוריה:אור יהודה: תחבורה
קטגוריה:בית דגן: תחבורה
קטגוריה:ראשון לציון: רחובות
קטגוריה:ראשון לציון: כבישים